**ΑΝΩΤΑΤΗ ΕΚΠΑΙΔΕΥΣΗ**

**Α. Erasmus+ ΠΟΣΑ ΕΠΙΧΟΡΗΓΗΣΗΣ ΦΟΙΤΗΤΩΝ 2015-2016**

* **ΚΙΝΗΤΙΚΟΤΗΤΑ ΦΟΙΤΗΤΩΝ ΓΙΑ ΣΠΟΥΔΕΣ:**

Το ποσό επιχορήγησης που λαμβάνει ο φοιτητής που μετακινείται για σπουδές ή για πρακτική άσκηση θεωρείται ως συμβολή στο συνολικό κόστος της κινητικότητας. Το ποσό της μηνιαίας επιχορήγησης του φοιτητή που μετακινείται στο εξωτερικό **για σπουδές** καθορίζεται ανάλογα με τη χώρα προορισμού ως εξής:

|  |  |  |
| --- | --- | --- |
|  |  | Ποσό μηνιαίας επιχορήγησης (€/μήνα) |
| Ομάδα 1Χώρες με υψηλό κόστος διαβίωσης | Αυστρία, Δανία, Φιλανδία, Γαλλία, Ιρλανδία, Ιταλία, Λιχτενστάιν, Νορβηγία, Σουηδία, Αγγλία | **500** |
| Ομάδα 2Χώρες με μεσαίο κόστος διαβίωσης | Βέλγιο, Κροατία, Τσεχία, Κύπρος, Γερμανία, Ελλάδα, Ισλανδία, Λουξεμβούργο, Ολλανδία, Πορτογαλία, Σλοβενία, Ισπανία, Τουρκία | **450** |
| Ομάδα 3Χώρες με χαμηλό κόστος διαβίωσης | Βουλγαρία, Εσθονία, Ουγγαρία, Λετονία, Λιθουανία, Μάλτα, Πολωνία, Ρουμανία, Σλοβακία, ΠΓΔΜ | **400** |

* **ΚΙΝΗΤΙΚΟΤΗΤΑ ΦΟΙΤΗΤΩΝ ΓΙΑ ΠΡΑΚΤΙΚΗ ΑΣΚΗΣΗ:**

Το ποσό της μηνιαίας επιχορήγησης του φοιτητή που μετακινείται στο εξωτερικό **για πρακτική άσκηση** καθορίζεται ανάλογα με τη χώρα προορισμού ως εξής:

|  |  |  |
| --- | --- | --- |
|   |  | Ποσό μηνιαίας επιχορήγησης (€/μήνα) |
| Ομάδα 1Χώρες με υψηλό κόστος διαβίωσης | Αυστρία, Δανία, Φιλανδία, Γαλλία, Ιρλανδία, Ιταλία, Λιχτενστάιν, Νορβηγία, Σουηδία, Αγγλία | **600** |
| Ομάδα 2Χώρες με μεσαίο κόστος διαβίωσης | Βέλγιο, Κροατία, Τσεχία, Κύπρος, Γερμανία, Ελλάδα, Ισλανδία, Λουξεμβούργο, Ολλανδία, Πορτογαλία, Σλοβενία, Ισπανία, Τουρκία | **550** |
| Ομάδα 3Χώρες με χαμηλό κόστος διαβίωσης | Βουλγαρία, Εσθονία, Ουγγαρία, Λετονία, Λιθουανία, Μάλτα, Πολωνία, Ρουμανία, Σλοβακία, ΠΓΔΜ | **500** |

* **Φοιτητές που προέρχονται από κοινωνικά ευπαθείς ομάδες:**

Οι φοιτητές που προέρχονται από κοινωνικά ευπαθείς ομάδες δικαιούνται προσαύξησης 100 Ευρώ ανά μήνα, επί της μηνιαίας επιχορήγησης που λαμβάνουν οι φοιτητές που μετακινούνται για σπουδές.

Τα κριτήρια σύμφωνα με τα οποία, καθορίζονται οι κοινωνικά ευπαθείς ομάδες, είναι τα ακόλουθα:

1. Οι φοιτητές που δεν έχουν συμπληρώσει το 25ο έτος της ηλικίας τους, θα λαμβάνεται υπόψη το ατομικό και οικογενειακό εισόδημα ως 9.000 Ευρώ κατά το πλέον πρόσφατο οικονομικό έτος, ενώ όποιος έχει συμπληρώσει και το 25ο έτος της ηλικίας του θα λαμβάνεται υπόψη το ατομικό εισόδημα του φοιτητή ως 9.000 Ευρώ κατά το πλέον πρόσφατο οικονομικό έτος.
2. Οι φοιτητές που προέρχονται από πολύτεκνες οικογένειες, σύμφωνα με τα οριζόμενα στο οικείο θεσμικό πλαίσιο, των οποίων το οικογενειακό εισόδημα δεν υπερβαίνει τις 22.000 Ευρώ κατά το πλέον πρόσφατο οικονομικό έτος.

**Σημειώνεται ότι η παραπάνω οδηγία δεν ισχύει για τους φοιτητές που θα μετακινηθούν για πρακτική άσκηση**.

* **Επιχορήγηση Φοιτητών με Ειδικές Ανάγκες**

Η επιχορήγηση φοιτητών με Ειδικές Ανάγκες καλύπτει τις επιπρόσθετες δαπάνες που προκύπτουν κατά τη διάρκεια της κινητικότητας των φοιτητών αυτών στο εξωτερικό. Η επιχορήγηση των φοιτητών με ειδικές ανάγκες υπολογίζεται βάσει πραγματικών εξόδων.

**Β. ERASMUS+ ΠΟΣΑ ΕΠΙΧΟΡΗΓΗΣΗΣ ΠΡΟΣΩΠΙΚΟΥ 2015-2016**

* **ΚΙΝΗΤΙΚΟΤΗΤΑ ΠΡΟΣΩΠΙΚΟΥ ΓΙΑ ΔΙΔΑΣΚΑΛΙΑ ΚΑΙ ΕΠΙΜΟΡΦΩΣΗ**

Το ποσό επιχορήγησης που θα λαμβάνει το προσωπικό στο πλαίσιο της κινητικότητας για διδασκαλία ή για επιμόρφωση, θεωρείται ως συμβολή στις δαπάνες ταξιδίου και κάλυψης ατομικών εξόδων, οι οποίες προκύπτουν κατά τη διάρκεια της μετακίνησής στο εξωτερικό.

* **Δαπάνες ταξιδίου**
* Ο υπολογισμός των χιλιομετρικών αποστάσεων θα πραγματοποιείται χρησιμοποιώντας έναν υπολογιστή απόστασης, εργαλείο της Ευρωπαϊκής Επιτροπής, που βρίσκεται στην ακόλουθη διεύθυνση<http://ec.europa.eu/programmes/erasmus-plus/tools/distance_en.htm>:

|  |  |
| --- | --- |
| **Κατηγορίες χιλιομετρικών αποστάσεων** | **Ποσό** |
| Ανάμεσα σε 100 and 499 KM: | 180 EUR ανά συμμετέχοντα |
| Ανάμεσα σε 500 and 1999 KM | 275 EUR ανά συμμετέχοντα |
| Ανάμεσα σε 2000 and 2999 KM: | 360 EUR ανά συμμετέχοντα |
| Ανάμεσα σε 3000 and 3999 KM: | 530 EUR ανά συμμετέχοντα |
| Ανάμεσα σε 4000 and 7999 KM: | 820 EUR ανά συμμετέχοντα |
| Ανάμεσα σε 8000 and 19999 KM: | 1100 EUR ανά συμμετέχοντα |

Το ποσό των δαπανών ταξιδίου υπολογίζεται βάσει χιλιομετρικής αποστάσεως ανάμεσα στο τόπο προέλευσης του μετακινούμενου προσωπικού και στο τόπο διεξαγωγής της δραστηριότητας. Ο υπολογισμός των χιλιομετρικών αποστάσεων θα πραγματοποιείται χρησιμοποιώντας το εργαλείο που αναφέρεται ανωτέρω και σε αυτό ισχύουν οι τιμές ανά ζώνη χιλιομέτρων που επίσης αποτυπώνονται στον σχετικό ανωτέρω πίνακα.

* **Επιχορήγηση για την κάλυψη Ατομικών Εξόδων**

Το ποσό επιχορήγησης που θα λαμβάνει το προσωπικό για τη κάλυψη Ατομικών Εξόδων, τα οποία προκύπτουν λόγω της κινητικότητας για διδασκαλία ή επιμόρφωση, υπολογίζεται βάσει της διάρκειας διδασκαλίας ή επιμόρφωσης (δεν συμπεριλαμβάνονται οι ημέρες ταξιδίου) ως ακολούθως, ανάλογα με τη χώρα προορισμού:

|  |  |  |
| --- | --- | --- |
| **Χώρα Προορισμού** | **Ποσό ημερήσιας επιχορήγησης ( € ανά ημέρα) από 1 – 14 ημέρες μετακίνησης** | **Ποσό ημερήσιας επιχορήγησης ( € ανά ημέρα) από 15 – 60 ημέρες μετακίνησης** |
| **Ομάδα A - Δανία, Ιρλανδία, Ολλανδία, Σουηδία, Αγγλία** | **144** | **101** |
| **Ομάδα Β - Αυστρία, Βέλγιο, Βουλγαρία, Κύπρος, Τσεχία, Φιλανδία, Γαλλία, Ελλάδα, Ουγγαρία, Ισλανδία, Ιταλία, Λιχτενστάιν, Λουξεμβούργο, Νορβηγία, Πολωνία, Ρουμανία, Τουρκία** | **126** | **88** |
| **Ομάδα Γ - ΠΓΔΜ, Γερμανία, Λετονία, Μάλτα, Πορτογαλία, Σλοβακία, Ισπανία,**  | **108** | **76** |
| **Ομάδα Δ – Κροατία, Εσθονία,Λιθουανία, Σλοβενία** | **90** | **63** |